แจ้งปัญหาการจอดรถบนถนนบริเวณป้ายรถเมล์และหน้าห้าง indra ประตูน้ำ จะมีรถแท็กซี่ รถตุ๊กตุ๊ก จอดเรียงกันเป็นทางยาว ทำให้รถติดมากขึ้น รวมทั้งทำให้รถเมล์ไม่สามารถจอดรับ-ส่งในเลนซ้ายได้ การแก้ปัญหาที่เคยเกิดขึ้นคือจะมีตำรวจจราจรมาคอยตรวจ แต่ก็เป็นการแก้ปัญหาเพียงครั้งคราวเพราะท้ายที่สุด เมื่อไม่มีตำรวจจราจรมาดูแล ปัญหาก็กลับมาเหมือนเดิม ต้องการให้หน่วยงานที่เกี่ยวข้องแก้ไขอย่างจริงจัง เพื่อให้ถนนใช้สำหรับการสัญจรไม่ใช่ใช้สำหรับจอดรถ